Mazurek, Milan, poslanec NR SR (2023-03-21):
Náš návrh novely ústavy je v tomto prípade absolútnou nevyhnutnosťou, ktorá vychádza z bezočivosti, bezcharakternosti a zároveň aj úbohosti tejto odvolanej vládnej koalície. Nikto si totižto nevedel ani len predstaviť, že sa na Slovensku nájde zoskupenie, dnes už ich môžme kľudne nazvať aj parazitov, ktorí si povedia, že po tom, čo im v parlamente národ svojimi volenými zástupcami vyjadril nedôveru, oni tomu národu povedia, no dobre, milí Slováci, my vás však považujeme za obyčajný biedny odpad a budeme tu ďalších desať mesiacov. A prečo? No pretože môžeme. Pretože naša arogancia, drzosť voči vám, milí Slováci, je tak obrovská, že si to skrátka dovolíme. A toto predviedla vláda, o ktorej by ani nikto nevedel predpokladať na začiatku volebného obdobia, k akej úbohosti sa zníži. Že vždy, keď už máme pocit, že sú na absolútnom dne, nájdu spôsob, ako vziať lopatu, vykopať veľkú dieru a zahĺbiť sa ešte nižšie. Preraziť každé jedno dno, na ktoré za celé svoje volebné pôsobenie narazili. Prerážajú ho každým jedným dňom a ukazujú potrebu eliminácie takéhoto bezprávneho stavu, v ktorom sa dnes nachádzame, pre každú jednu budúcu vládu. Preto navrhujeme, aby ak bola v Národnej rade vyslovená vláde nedôvera, do 14 dní od tohto úkonu musel predseda Národnej rady vyhlásiť predčasné parlamentné voľby. To znamená, že by sa konali najneskôr do nejakých 100 dní. Nie je mysliteľné, aby niekto, kto nemá legitimitu, celému národu ukazoval, že ním pohŕda tak zásadným spôsobom, že on si môže vládnuť naďalej. Ja úplne rozumiem tomu, že toto bezprávie, táto úbohosť, táto drzosť a arogancia by nebola mysliteľná, ak by v Prezidentskom paláci neexistovala tá pani Barbie, ktorej úlohou je podľa nej byť peknou, páčiť sa, fotiť sa v najnovších šatách, ale nerobiť nič reálne a racionálne pre to, aby štát fungoval. Áno, len vďaka nej, vďaka tejto pani Barbie, ktorá nerobí nič pre to, aby sa Slovensko pohlo správnym smerom, je možná táto vládna katastrofa. Len vďaka nej. Aj keď sa snaží vyviniť z každého nepopulárneho rozhodnutia tejto tragickej zostavy, ona je tým, ktorá vo výsledku nesie zodpovednosť. No a samozrejme, poslanci SaS, ktorí na jednej strane každý deň vládu kritizujú, na druhej strane ju ale desať mesiacov držia pri moci. Čo je niečo, čo nechápu ani ich vlastní voliči. A všetci im úspešne želáme 2 %, aby pochopili, že takéto chameleónske správanie jednoducho nie je prijateľné. My ale okrem tých štrnásť dní ako lehoty, do ktorých musí predseda Národnej rady vyhlásiť predčasné parlamentné voľby, aby sa občania vyhli takýmto parazitom, ktorí sa ako kliešte držia tej vládnej moci a nepustia sa ju za žiadnu cenu bez ohľadu na to, čo všetko pri tom navystrájajú, aby takáto vláda, ktorá je odvolaná, ktorej parlament vyjadril nedôveru alebo ktorej nebola dôvera potvrdená pri nejakom spojenom hlasovaní, nemohla rozhodovať o zásadných otázkach. Limitujeme jej kompetencie na úplne najnižšiu možnú mieru. Doslova, aby vláda, ktorá bola odvolaná a ktorá musí okamžite čeliť predčasným parlamentným voľbám, mohla len a len kúriť a svietiť. Pretože tak to aj občania očakávajú, drahí kolegovia, oni si nevedeli predstaviť, že niekto odvolá vládu a tá tu potom začne chrliť legislatívu ako zmyslov zbavená a tváriť sa, že tu sa vlastne nič nedialo. Vyhlasovať nové národné parky, meniť podstatné zákony týkajúce sa miliónov ľudí na Slovensku, rozhodovať o použití miliárd eur a ešte odovzdávať slovenskú vojenskú techniku do zahraničia priamo do vojenského konfliktu za našimi hranicami. To si nikto nevedel ani len predstaviť. A už len z toho hľadiska, že všetci predpokladali, že tí vládni predstavitelia sú dostatočne inteligentní a ak sú aj zapredaní, tak majú aspoň maličké zvyšky charakteru a povedia si, nebudeme prekračovať rámec svojich kompetencií a právomocí, ktoré nám ukladá ústava v prípade, že nemáme dôveru Národnej rady, a nebudeme napríklad zaťahovať Slovensko do vojny, s ktorou nemáme nič spoločné, a posielať našu techniku, naše stíhačky. Ale táto vláda nemá problém ísť vedome proti ústave, pričom sú to práve ich ministri, ich premiér, ktorí sa vyjadrovali opakovane, že takúto kompetenciu nemajú a že by išli proti ústavnému zneniu, a aj tak to budú robiť. Nikto si to nevedel ani len predstaviť. To znamená, že dnes nám prax ukazuje, že keď sa psychopati, blázni a bezcharakterní chudáci dostanú k moci, je nevyhnutné legislatívne obmedziť ich kompetencie, pretože si tu začnú robiť, čo chcú. Začnú sa predbiehať. Ja navrhnem 500 eur príspevok na voľby. Ja navrhnem, aby si poslanec mohol dať aj stotisíceurový plat z vlastnej strany. To tu vystrája OĽANO. Je nemysliteľné, aby sme ako Slováci tolerovali, že nejaká skupina ľudí si uzurpuje moc v štáte a vysmieva sa všetkým každý jeden deň svojej existencie rovno do tvárí. Preto prichádzame s touto novelou. A verte mi, že ak ju aj nepodporíte vy, drvivá väčšina obyvateľov Slovenskej republiky s ňou musí súhlasiť. A to je úplne to isté, ako keby ste dostali výpoveď v práci a vy im na druhý deň poviete, no ale, drahí kolegovia, keďže ja sa volám Eduard Heger a myslím si, že mám všetku moc tohto sveta, že ja som ten najväčší frajer, na ktorého sa ani Rambo nechytá, tak tu budem desať mesiacov. Desať mesiacov si z vás budem strieľať. Robiť si z vás srandu. Hovoriť o sebe, že som líder. Chápete? On po tom, čo tu bol odvolaný, niekedy v novoročnom videu povedal, že on je líder tejto krajiny. Prosím pekne, veď on ani v prieskumoch neni nad 5 %, čoho on je líder?! Veď nebuďte smiešni, však nám nemôžu vládnuť takíto zženštilí panáci! Slovensko potrebuje skutočných lídrov. A to sa neprejavuje tak, že po tom, čo som odvolaný, desať mesiacov nasilu týram svojou prítomnosťou všetkých občanov. To je úplne to isté, ako keby vás niekto vyhodil z bytu a vy sa tam vlámete nasilu a poviete, ja tu budem sedieť u vás na gauči. Aj napriek tomu, že ma nikto nechce. Ani vlastný parlament, ani vlastní poslanci, s ktorými som tú vládu skladal. Kam to ešte chcete dosiahnuť? A tento návrh nie je len o tom, že teda eliminujeme to, čo ste vy dnes do budúcna, ale ukazujeme vám aj zrkadlo, že ako absurdne vyzeráte. Ako úboho pôsobíte na všetkých ľudí na Slovensku. Veď ste boli odvolaní a nemáte tu čo robiť. Dávno mali byť vyhlásené predčasné voľby. Ukazujeme tu, akým spôsobom sa zahrávate s dôverou ľudí v štát ako taký, že vy ste si zo štátu urobili normálne srandu. Tu inštitúcie nemajú žiadnu dôveru ľudí. Tu inštitúcie nemajú vážnosť, ich nikto nerešpektuje. A prečo by ich aj rešpektoval, keď tu máme predsedu vlády, ktorý tvrdí, že je zároveň minister financií, že je zároveň minister zdravotníctva a že je zároveň predseda politickej strany? Chápete? MacGyver, Chuck Norris, títo muži sa môžu skryť voči Eduardovi Hegerovi, ktorý môže vziať kľudne ešte päť ďalších kompetencií a on nás bude presviedčať, že to vládne. Dnes má štyri funkcie! Väčšinou je na každej len jeden človek. On robí štyri! Je neuveriteľný! To nemá vo svete obdobu. A vy sa nehanbíte, preto to musíme predkladať a ukazovať vám, čo ste zač. A keď to nechcete vidieť, keď sa nechcete vidieť v zrkadle, keď sa nechcete počúvať, keď sa nechcete vnímať, keď sa chcete klamať donekonečna, tak nech to vidia občania, čo ste zač. Že si z nich strieľate, robíte si z nich srandu. Že tomu vášmu predsedovi vlády, či čo to je, dajú v televízii otázku, že ako by sa správal alebo či si to môže zamestnanec dovoliť, že keď mu dajú výpoveď, povedať, že ale ja tu budem ešte desať mesiacov ako najväčší týpek sedieť. A on sa tvári, no, ja neviem, o aký pracovnoprávny vzťah ide. Chápete? On zo seba robí úplného debilka rovno pred celým národom. Viete, všetko musí mať nejaké limity. A práve tie limity chceme týmto ústavným zákonom nastaviť. Aby už nikdy Slováci nemuseli vidieť takúto úbohú, bezbrehú aroganciu moci. Aby sa už nikdy nemuseli pozerať na vyčíňajúceho Matoviča a vyčíňajúceho Hegera. Aby keď tá vláda nemá charakter a jej úbohosť dosahuje hlbšie dno, ako má Mariánska priekopa, tak nech jej ústava jasne prikáže, že do tých 14 dní musí predčasné parlamentné voľby predseda Národnej rady vyhlásiť a že už nikdy tu nesmie byť vláda, ktorá si povie, že aj napriek tomu, že nemám dôveru a nemám na to kompetencie, tak budem robiť všetko, ako som to robil doteraz, plus ešte kopec vecí naviac a tváriť sa, že všetko je vlastne úplne v poriadku. A prinášať do Národnej rady zásadnú legislatívu a rozprávať sa tu, ako keby k aktu vyslovenia nedôvery vlády ani len nedošlo. To znamená, ktokoľvek, kto si váži našu štátnosť, ktokoľvek, kto si váži dôstojnosť inštitúcií, ktoré majú reprezentovať štát a jeho myšlienku, musí podporiť takúto novelu ústavy. A keď vy, ktorí sa držíte ako kliešte tej koristi, ktorú ciciate, a to je slovenský národ, aj napriek tomu, že vám vyjadril nedôveru, sa nechcete pustiť tejto svojej koristi a chcete ho vycicať, koľko len ide, tak dobre, hlasujte proti a ukážte celému národu, že vy si myslíte, že ste ďaleko viac než ktorýkoľvek obyvateľ Slovenskej republiky. Lebo keď nepodporíte tento zákon, vy im to jasne dáte najavo. Vy nás zvolíte a my vám štyri roky môžme skákať po hlave, môžme na vás pľuť, môžme vám dávať studenú sprchu každý jeden deň našich životov, môžme vás ponižovať, rozdávať váš spoločný majetok kľudne v hodnote miliárd eur, môžme ísť opakovane do rozporu s drvivou väčšinou verejnej mienky, ale stále budeme mať pocit, že sme čosi viac, ako ste vy. No nie, v žiadnom prípade. Nech to obyvatelia Slovenskej republiky o vás poriadne a dobre vedia.